Simone Zaza

Simone Zaza (født 25. juni 1991) er en italiensk fotballspiller som fra den 31. august 2022 er klubbløs.

Han har tidligere spilt for klubbene Atalanta, Sampdoria, Viareggio (lån) og Ascoli (lån). Zaza har spilt flere landskamper for  og på aldersbestemte landslag.

 Klubbkarriere 
Zaza startet sin fotballkarriere med ungdomsfotball hos Atalanta BC i 2006, hvor han steg i gradene og fikk sine første kamper i 2008/2009-sesongen av Serie A.Soccerway.com – Players, Simone Zaza (Besøkt 10. september 2014) Hans førstelagsdebut kom den 19. april 2009 hjemme mot Reggina Calcio (0–1), hvor han kom inn som innbytter for György Garics. I juli 2010 meldte han overgang til UC Sampdoria, hvor han skrev under på en fireårskontrakt. Her ble han først en del av ungdomslaget, men ble siden flyttet opp til førstelaget mot slutten av 2010/2011-sesongen. Den 14. juli 2011 ble Zaza lånt ut til SS Juve Stabia i Serie B ut 2011/2012-sesongen, men fikk kun fire kamper frem til han ble kalt tilbake til Sampdoria i januar 2012.

Den 7. januar 2012 ble han lånt ut til Viareggio i Lega Pro Prima Divisione (nivå tre) for resten av 2011/2012-sesongen, og markerte seg med elleve seriemål på 18 kamper. Han dro tilbake til Sampdoria ved sesongslutt, og ble den 30. juni 2012 lånt ut til Ascoli i Serie B ut 2012/2013-sesongen. Her scoret han 18 seriemål på 35 seriekamper, og ble sesongens sjette beste målscorer i Serie B, men klarte likevel ikke å forhindre at klubben rykket ned ved sesongslutt.

Den 9. juli 2013 ble det offentliggjort at storklubben Juventus FC hadde kjøpt halve rettighetene til Zaza fra Sampdoria verdt €1 million euro. Den resterende halvparten ble kjøpt av US Sassuolo Calcio for €2,5 millioner euro, hvor Gianluca Sansone gikk motsatt vei som en del av avtalen.Juventus.com – Press release, Agreements about the player Simone Zaza (Publisert 9. juli 2013, besøkt 10. september 2014) Zaza scoret sitt første mål for Sassuolo i 2013/2014-sesongen av Serie A den 1. september 2013 i hjemmekampen mot Livorno Calcio (1–4).Skysports.com – Livorno ease to Sassuolo win (Publisert 1. september 2013, besøkt 10. september 2014) Den 20. juni 2014 ble det offentliggjort at Sassuolo hadde kjøpt ut Juventus eierandel til Zaza med €7,5 millioner euro.Juventus.com – Press release, Agreements with Sassuolo Calcio  (Publisert 20. juni 2014, besøkt 10. september 2014)

 Landslagskarriere 
Zaza fikk flere kamper for Italia U16, Italia U17 og Italia U19 i perioden 2007 til 2010. Den 31. august 2014 ble han innkalt til  av landslagstrener Antonio Conte til vennskapskampen mot . Han fikk sin debut for Italia mot Nederland den 4. september 2014 (2–0), hvor han spilte i overkant av 70 minutter før han ble byttet ut til fordel for Mattia Destro.BBC.com – Italy 2-0 Netherlands (Publisert 4. september 2014, besøkt 10. september 2014) Hans første mål for Italia kom i hans andre landskamp mot  den 9. september 2014, hvor han scoret Italias første mål i midten av første omgang. (Besøkt 10. september 2014)

Han ble tatt ut i s EM-tropp til EM i Frankrike 2016.Her er alle EM-troppene Han ble byttet inn like før slutt i kvartfinalen mot Tyskland for å ta straffespark. Han var en av flere på begge lag som bommet. Tyskland gikk videre til semifinalen.

 Referanser 

 Eksterne lenker 

 Spillerprofil hos VI.nl

Kategori:Italienske fotballspillere
Kategori:Spillere i Fotball-EM 2016
Kategori:Fotballspillere for Atalanta BC
Kategori:Fotballspillere for UC Sampdoria
Kategori:Fotballspillere for SS Juve Stabia
Kategori:Fotballspillere for FC Esperia Viareggio
Kategori:Fotballspillere for Ascoli Calcio 1898
Kategori:Fotballspillere for Sassuolo Calcio
Kategori:Fotballspillere for Juventus FC
Kategori:Fotballspillere for West Ham United FC
Kategori:Fotballspillere for Valencia CF
Kategori:Fotballspillere for Torino FC
Kategori:Personer fra provinsen Matera
Kategori:Fødsler i 1991